CELEX: 32004R1386
Language: sl
Date: 2004-07-26
Title: Uredba Sveta (ES) št. 1386/2004 z dne 26. julija 2004 o spremembi Sklepa Komisije 2002/602/ESPJ o upravljanju nekaterih omejitev pri uvozu nekaterih jeklenih izdelkov iz Ruske federacije

31.7.2004   
            
            
               SL
            
            
               Uradni list Evropske unije
            
            
               L 255/1
            
         UREDBA SVETA (ES) št. 1386/2004
   z dne 26. julija 2004
   o spremembi Sklepa Komisije 2002/602/ESPJ o upravljanju nekaterih omejitev pri uvozu nekaterih jeklenih izdelkov iz Ruske federacije
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 Pogodbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               Sporazum o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Rusko federacijo na drugi strani (1), je začel veljati 1. decembra 1997.
            
         
               (2)
            
            
               V skladu s členom 21 sporazuma o partnerstvu in sodelovanju urejajo trgovino z izdelki Evropske skupnosti za premog in jeklo (v nadaljnjem besedilu „ESPJ“) določbe Naslova III navedenega sporazuma, razen člena 15, in določbe sporazuma o količinskih ureditvah v trgovini z jeklenimi izdelki ESPJ.
            
         
               (3)
            
            
               9. julija 2002 sta ESPJ in Vlada Ruske federacije sklenili tak sporazum o trgovini z nekaterimi jeklenimi izdelki (2) (v nadaljnjem besedilu „Sporazum“), ki je bil v imenu ESPJ odobren s Sklepom Komisije 2002/603/ESPJ (3).
            
         
               (4)
            
            
               Pogodba ESPJ se je iztekla 23. julija 2002 in Evropska skupnost je prevzela vse pravice in obveznosti Evropske skupnosti za premog in jeklo.
            
         
               (5)
            
            
               Pogodbenici sta se v členu 10(2) Sporazuma dogovorili, da Sporazum velja še naprej in da se vse pravice in obveznosti pogodbenic ohranijo po izteku Pogodbe ESPJ.
            
         
               (6)
            
            
               Pogodbenici sta začeli posvetovanja v skladu s členom 2(4) Sporazuma in se dogovorili za povečanje količinskih omejitev, določenih v Prilogi II k Sporazumu, da bi se upoštevala širitev Evropske unije. Poleg tega sta se pogodbenici dogovorili, da povečata količinske omejitve glede na Izjavo št. 1 k Sporazumu o ustanovitvi servisnih centrov v Evropski uniji s strani ruskih operaterjev. Navedena povečanja so predmet novega sporazuma, ki je začel veljati na dan podpisa (4).
            
         
               (7)
            
            
               Nadalje je Vlada Ruske federacije v skladu s členom 3(3) Sporazuma zaprosila v okviru dovoljenih omejitev za vsako skupino izdelkov za prenos nekaterih zneskov količinskih omejitev, ki jih ni porabila v letu 2003.
            
         
               (8)
            
            
               Sklep Komisije 2002/602/ESPJ (5) je zato treba ustrezno spremeniti –
            
         SPREJEL NASLEDNJO UREDBO:
   Člen 1
   V Prilogi IV k Uredbi 2002/602/ESPJ se količinske omejitve za leto 2004 nadomestijo s količinskimi omejitvami, ki so navedene v Prilogi k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. julija 2004
      
         
            Za Svet
         
         
            Predsednik
         
         B. BOT
      
   
   
      (1)  UL L 327, 28.11.1997, str. 3. Sporazum, nazadnje spremenjen s Sporazumom med ES in Vlado Ruske federacije (UL L 9, 15.1.2004, str. 22).
   
      (2)  UL L 195, 24.7.2002, str. 55.
   
      (3)  UL L 195, 24.7.2002, str. 54.
   
      (4)  Glej stran 33 tega Uradnega lista.
   
      (5)  UL L 195, 24.7.2002, str. 38. Sklep, nazadnje spremenjen z Uredbo (ES) št. 886/2004 (UL L 168, 1.5.2004, str. 14).
   
      PRILOGA
      KOLIČINSKE OMEJITVE IZ ČLENA 1
      
                  Enota: t
               
            
                  Izdelki
               
               
                  2004
               
            
                  SA. Ploščati izdelki
               
            
                  SA1. Kolobarji
               
               
                  „310 767
               
            
                  SA1.a. Toplo valjani kolobarji za ponovno valjanje
               
               
                  558 839
               
            
                  SA2. Debela pločevina
               
               
                  143 654
               
            
                  SA3. Drugi ploščati izdelki
               
               
                  250 148
               
            
                  SA4. Legirani izdelki
               
               
                  101 120
               
            
                  SA5. Kvarto plošče iz zlitin
               
               
                  22 208
               
            
                  SA6. Hladno valjane in prevlečene pločevine iz zlitin
               
               
                  97 561
               
            
                  SB. Profilni izdelki
               
            
                  SB1. Nosilci
               
               
                  31 440
               
            
                  SB2. Valjana žica
               
               
                  121 783
               
            
                  SB3. Drugi profilni izdelki
               
               
                  232 102“
               
            
                  
                     Opomba: SA in SB sta kategoriji izdelkov.
                  SA1 do SA6 in SB1 do SB3 so skupine izdelkov.